Berlingske Tidende, 1835-12-09
Jndenlandske Efterretninger. Nykjøbings Arbejdsanstalt. – Den 20de Mai 1833. traadte, dog kun paa Prøve i tre Aar, en Arbejdsanstalt i Virksomhed her i Byen, overeensstemmende med en af det kongl. danske Cancelli under 9de Marts samme Aar approberet Plan. Hensigten med denne Indretning var og er den samme, som med alle andre af lignende Art, at formindske Communens overhaandtagende Byrder til Fattigvæsenet, ved en hensigtsmæssig Anvendelse af Almisselemmernes Arbejdskraft. Denne Stiftelse skylder alene Stedets forrige Sognepræst, Hr. Consistorialraad Neess og Hr. Sognepræst Mohr, sin Tilværelse, og det fortjener at bemærkes, som et ikke meget almindeligt Exempel paa opoffrende Gavnelyst, at Sidstnævnte, i berørte Øjemed, uden ringeste Godtgjørelse, har overladt det fornødne Locale, i et ham tilhørende Huus, med Forpligtelse, at vedligeholde det i de tre Prøveaar. Med samme Velvillie har denne Mand overtaget sig Overopsynet med Arbeidets Udførelse, den occonomiske Bestyrelse og Regnskabsførelsen m.m., og skjøndt det ikke af Planen selv kan sees, at nogen bestemt Deel af Administrationen har været Hr. Consistorialraaden underlagt, føle vi os dog overbeviste om, at han virksomt har søgt at give denne, i Øjemedet priisværdige Indretning, al den Fremgang, hvortil hans Embedstilling gav ham saa rigelig Leilighed. Efter Planen, er Arbejdsanstalten beregnet paa at optage et Antal af 30 Personer af begge Kjøn, Gamle, saavelsom Børn, og med Arbejdsanstalten skulle tillige forenes et Marketenderi og et Sygehuus, indrettet til tre til fire Senge. Almisselemmernes Beskjeftigelse bestaaer i Linnedsyening, Uld- og Linnedspind, og andet for Alderen og Kræfterne passende Arbejde. Arbejdsfortjenesten tildeles dem saavidt tilstrække kan, og det Manglende til deres nødtørftige Underholdning, tilskydes af Fattigvæsenet. Af Regnskabet, til Udgangen af Aaret 1834, som har været henlagt til Eftersyn paa Byens Raadstue i 14 Dage, erfares, at det eneste Grundfond, hvormed Stiftelsen har begyndt og fortsat sin Virksomhed, er 200 Rbd., der er forundt den, som rentefrit Laan, af Amtsfattigkassens Midler, mod Tilbagebetaling af 20 Rbd. aarlig, saavelsom, at der haves en Underballance af nogle og tyve Rigsbankdaler. J hvor kjært det end har været os, at Administrationen saaledes offentligen har aflagt Rede og Rigtighed for dens Bestyrelse i det henvundne Tidsløb, vilde det dog have været os langt kjærere, og Regnskabet havde været Publicum forelagt i Forbindelse med Fattigvæsenets Hovedregnskab, hvilket vi haabe og ønske vil skee med Begyndelsen af tilkommende Aar, helst ved sammes Publication ved Trykken. Og til dette Ønske knytte vi endnu et andet, og det er, at disse Regnskaber maatte ledsages af saadanne oplysende bemærkninger, som kunne sætte Communens Beboere saaledes i Stand til at bedømme hvorvidt Stiftelsen virkeligen har svaret til Hensigten, at indskrænke de Almissesøgendes Tal, og at formindske Byrderne til Fattigvæsenet, thi vi paatvivle da ikke, at det vil vise sig, at Jndretningen har staaet sin Prøve, og at Byens contribuerende Jndvaanere ville finde Leilighed til skjønsomt at erkjende de Mænds Bestræbelser, som saa ugennyttigen have anvendt Tid og Penge for det Almindeliges Vel.